
Sajtóközlemény
Épületenergetikai korszerűsítés Dunavecse településen
2023.05.03.

Az Európai Unió által nyújtott támogatással valósul meg az épületenergetikai fejlesztés Dunavecse településen, a Terület- és Településfejlesztési Operatív Program Plusz keretében meghirdetett TOP Plusz 2.1.1-21 „Önkormányzati épületek energetikai korszerűsítése” című felhívás tárgyában 151,31 millió Ft vissza nem térítendő támogatást nyert Dunavecse Város Önkormányzata a Báthori u. 6. szám alatti épület épületenergetikai fejlesztésére.

A fejlesztés célja az épület energia költségeinek- a fosszilis vásárolt villamos energia, vásárolt földgáz- és a CO2 kibocsátás csökkentése.  Dunavecse Város Önkormányzata az „Önkormányzati épületek energetikai korszerűsítése” című pályázati felhíváson, TOP_PLUSZ-2.1.1-21-BK1-2022-00017 kódszámmal sikeres pályázati elbírálásban részesült. A fejlesztés eredményeként a városüzemeltetésben központi szerepet betöltő, Dunavecse Báthori utca 6. szám alatt található Önkormányzati Településellátó Intézmény épülete a tervezett energetikai fejlesztés hatására CC „Korszerű” energetikai osztályba kerül, mely „közel nulla energiaigény” kategóriába fog tartozni. A projekt a Széchenyi Terv Plusz program keretében valósul meg, 151 309 128 forint európai uniós támogatás segítségével. 
A projekt kivitelezési szerződése 2023.06.19-én 9 órakor kerül aláírásra a Dunavecsei Polgármesteri Hivatal üléstermében, ezt követően a projekt megindításaként a műszaki ellenőr jelenlétében megtörténik a munkaterület átadása.
A projekt fizikai befejezésének tervezett időpontja: 2025.06.30.
A projektről bővebb információt a http://dunavecse.hu/176/top-plusz-21-21-bk1-2022-00017.html oldalon olvashatnak.

További információ kérhető: 
Vörös Sándor polgármester 
Elérhetőség: + 36 78 437-116, E-mail: polgarmester@dunavecse.hu

